תקנות רכבת תחתית (מטרו) (הוראות בדבר הבטחת תשלומי מס השבחת מטרו)

{{ח:התחלה}}
{{ח:כותרת|תקנות רכבת תחתית (מטרו) (הוראות בדבר הבטחת תשלומי מס השבחת מטרו), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 2478|תקנות חוק רכבת תחתית (מטרו) (הוראות בדבר הבטחת תשלומי מס השבחת מטרו)|https://olaw.org.il/takanot/takanot-12022.pdf}}, {{ח:תיבה|2542|ת״ט|https://olaw.org.il/takanot/takanot-12032.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק רכבת תחתית (מטרו)#סעיף 24|סעיפים 24}} {{ח:חיצוני|חוק רכבת תחתית (מטרו)#סעיף 102|ו־102}} {{ח:חיצוני|חוק רכבת תחתית (מטרו)|לחוק רכבת תחתית (מטרו), התשפ״ב–2021}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|סימן א|סימן א׳: מבוא}}

{{ח:פנימי|סימן ב|סימן ב׳: תשלום מס השבחת מטרו ואישור תשלום מס השבחת מטרו}}

{{ח:פנימי|סימן ג|סימן ג׳: תשלום באמצעות ועדה מקומית}}

{{ח:קטע2|סימן א|סימן א׳: מבוא}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”גורם מאשר“ – מנהל רשות המסים או עובד רשות המסים שהוא הסמיך לעניין זה או ועדה מקומית שמנהל רשות המסים הגיע עימה להסכם לפי {{ח:פנימי|סעיף 6|תקנה 6}};
{{ח:ת|סוג=הגדרה}} ”הסכם“ – הסכם לפי {{ח:פנימי|סעיף 6|תקנה 6(א)}};
{{ח:ת|סוג=הגדרה}} ”ועדה מקומית“ – כמשמעותה {{ח:חיצוני|חוק התכנון והבנייה#סעיף 17|בסעיף 17 לחוק התכנון והבנייה}}, שבמרחב התכנון המקומי שלה מצוי מתחם השפעה;
{{ח:ת|סוג=הגדרה}} ”התוספת השלישית“ – {{ח:חיצוני|חוק התכנון והבנייה#תוספת 3|התוספת השלישית לחוק התכנון והבנייה}};
{{ח:ת|סוג=הגדרה}} ”חוק התכנון והבנייה“ – {{ח:חיצוני|חוק התכנון והבנייה|חוק התכנון והבנייה, התשכ״ה–1965}};
{{ח:ת|סוג=הגדרה}} ”חייב במס השבחת המטרו“ – בעל מקרקעין, החייב בתשלום מס השבחת המטרו;
{{ח:ת|סוג=הגדרה}} ”מס השבחת המטרו“ – כמשמעותו {{ח:חיצוני|חוק רכבת תחתית (מטרו)#סעיף 19|בסעיף 19(א) לחוק}};
{{ח:ת|סוג=הגדרה}} ”מתחם השפעה“ – כהגדרתו {{ח:חיצוני|חוק רכבת תחתית (מטרו)#סעיף 15|בסעיף 15 לחוק}};
{{ח:ת|סוג=הגדרה}} ”מקרקעין מושבחים“ – מקרקעין מושבחים או מקרקעין מושבחים במתחם פינוי ובינוי, כהגדרתם {{ח:חיצוני|חוק רכבת תחתית (מטרו)#סעיף 15|בסעיף 15 לחוק}};
{{ח:ת|סוג=הגדרה}} ”פקודת העיריות“ – {{ח:חיצוני|פקודת העיריות|פקודת העיריות}}.

{{ח:קטע2|סימן ב|סימן ב׳: תשלום מס השבחת מטרו ואישור תשלום מס השבחת מטרו}}

{{ח:סעיף|2|תשלום לאוצר המדינה}}
{{ח:ת}} החייב במס השבחת המטרו ישלם את מס השבחת המטרו לחשבון המדינה, באמצעות רשות המסים.

{{ח:סעיף|3|הודעה של הוועדה המקומית}}
{{ח:תת|(א)}} קבע שמאי מטעם הוועדה המקומית שומת השבחה במקרקעין מושבחים, מונה שמאי מכריע לפי {{ח:חיצוני|חוק התכנון והבנייה#תוספת 3 פרט 14|סעיף 14 לתוספת השלישית}}, הוגש ערר לפי {{ח:חיצוני|חוק התכנון והבנייה#תוספת 3 פרט 14|סעיף 14 לתוספת השלישית}} או שהחל כל הליך משפטי אחר בקשר לשומת ההשבחה, תודיע הוועדה המקומית על כך לגורם המאשר.
{{ח:תת|(ב)}} הודעת הוועדה המקומית כאמור בתקנת משנה (א) תכלול את כל אלה:
{{ח:תתת|(1)}} פרטי הנכס;
{{ח:תתת|(2)}} פרטי החייב;
{{ח:תתת|(3)}} סך כל ההשבחה, סכום מס המטרו לתשלום ודרך חישובו;
{{ח:תתת|(4)}} פרטי שומת ההשבחה;
{{ח:תתת|(5)}} פירוט הליכי השומה שהתקיימו, והמועדים הנוגעים לעניין;
{{ח:תתת|(6)}} עותק משומת ההשבחה או ההחלטה, לפי העניין;
{{ח:תתת|(7)}} עותק מהודעת הוועדה המקומית לחייב לפי {{ח:חיצוני|חוק רכבת תחתית (מטרו)#סעיף 20|סעיף 20(א) לחוק}}.
{{ח:תת|(ג)}} ההודעה לפי תקנה זו תועבר בדרך דיגיטלית כפי שיפרסם מנהל רשות המסים באתר האינטרנט.

{{ח:סעיף|4|מסמכים נדרשים למתן אישור תשלום מס השבחת מטרו}}
{{ח:תת|(א)}} חייב במס השבחת המטרו המבקש אישור בדבר ביצוע התשלומים לפי {{ח:חיצוני|חוק רכבת תחתית (מטרו)#סעיף 24|סעיף 24 לחוק}}, יגיש לגורם המאשר את כל אלה:
{{ח:תתת|(1)}} שומת השבחה למקרקעין שהפיקה הוועדה המקומית;
{{ח:תתת|(2)}} נסח טאבו עדכני;
{{ח:תתת|(3)}} אסמכתה לתשלום מס השבחת מטרו;
{{ח:תתת|(4)}} עותק מהודעת הוועדה המקומית לחייב לפי {{ח:חיצוני|חוק רכבת תחתית (מטרו)#סעיף 20|סעיף 20(א) לחוק}}.
{{ח:תת|(ב)}} בקשת האישור וצירוף המסמכים לפי תקנה זו תועבר בדרך דיגיטלית כפי שיפרסם מנהל רשות המסים באתר האינטרנט.

{{ח:סעיף|5|אישור תשלום מס השבחת מטרו}}
{{ח:ת}} לאחר שיתקבלו כלל המסמכים הנדרשים {{ח:פנימי|סעיף 4|בתקנה 4}} ולאחר שהוכח להנחת דעת הגורם המאשר כי החייב במס השבחת מטרו שילם את מס השבחת המטרו, הגורם המאשר ינפיק לחייב במס השבחת המטרו אישור לצורך ביצוע הפעולות הקבועות {{ח:חיצוני|חוק רכבת תחתית (מטרו)#סעיף 24|בסעיף 24 לחוק}}.

{{ח:קטע2|סימן ג|סימן ג׳: תשלום באמצעות ועדה מקומית}}

{{ח:סעיף|6|הסכם לעניין תשלום באמצעות ועדה מקומית}}
{{ח:ת}} נוסף על האמור בתקנות אלה, רשאי מנהל רשות המסים להגיע להסכם עם ועדה מקומית לצורך הבטחת גביית מס השבחת המטרו באמצעות אותה ועדה מקומית.

{{ח:סעיף|7|הוראות לעניין הגעה להסכם}}
{{ח:תת|(א)}} מנהל רשות המסים רשאי לחתום על הסכם עם ועדה מקומית מסוימת, ובלבד שיציע את אותו הסכם לשאר הוועדות המקומיות שבתחום מרחב התכנון המקומי שלהן יש מתחם השפעה, ובאותם התנאים.
{{ח:תת|(ב)}} הסכם כאמור בתקנת משנה (א) יכלול, בין השאר, הוראות לעניין אחריות הוועדה המקומית להעברת סכום מס השבחת המטרו למדינה, מידע שתעביר הרשות המקומית למדינה ותרופות שיעמדו למדינה במקרה של הפרה מצד הוועדה המקומית.
{{ח:תת|(ג)}} חתם מנהל רשות המסים על הסכם עם ועדה מקומית מסוימת, יפרסם מנהל רשות המסים הודעה על חתימת ההסכם ואת פרטי ההסכם באתר האינטרנט של רשות המסים.

{{ח:סעיף|8|הוראות לעניין תשלום באמצעות ועדה מקומית}}
{{ח:ת}} הגיע מנהל רשות המסים להסכם, יחולו על החייב במס השבחת מטרו שהמקרקעין המושבחים שלו בתחומי אותה ועדה מקומית, ההוראות המפורטות להלן, אלא אם כן בחר החייב לפעול לפי {{ח:פנימי|סימן ב|סימן ב׳}}:
{{ח:תת|(1)}} החייב במס השבחת מטרו ישלם את סכום מס השבחת המטרו לחשבון הוועדה המקומית במקום ישירות לרשות המסים כאמור {{ח:פנימי|סעיף 2|בתקנה 2}}, ויראו את התשלום כאמור כתשלום לאוצר המדינה; בתקנה זו, ”חשבון הוועדה המקומית“ – חשבון בנק נפרד שתפתח הוועדה המקומית לפי ההסכם;
{{ח:תת|(2)}} החייב במס יציג לוועדה המקומית את המסמכים והמידע כאמור {{ח:פנימי|סעיף 4|בתקנה 4}} הנדרשים לה לצורך הבטחת תשלום מס השבחת המטרו, ומתן אישור כאמור בפסקה (3);
{{ח:תת|(3)}} ביצע החייב במס השבחת מטרו את האמור בפסקאות (1) ו־(2), תיתן לו הוועדה המקומית אישור לגבי תשלום מס השבחת המטרו, ויראו אישור כאמור כתעודה המעידה כי שולמו כל הסכומים המגיעים אותה שעה כמס השבחת מטרו החל על המקרקעין לפי {{ח:חיצוני|חוק רכבת תחתית (מטרו)|החוק}} לצורך ביצוע הפעולות הקבועות {{ח:חיצוני|חוק רכבת תחתית (מטרו)#סעיף 24|בסעיף 24 לחוק}}; תעודה בדבר תשלום מס השבחת המטרו יכול שתינתן בנפרד ויכול שתינתן בתוך תעודה המוצאת לפי {{ח:חיצוני|פקודת העיריות#סעיף 324|סעיף 324 לפקודת העיריות}} או {{ח:חיצוני|חוק התכנון והבנייה#תוספת 3 פרט 10|סעיף 10 לתוספת השלישית לחוק התכנון והבנייה}}, ובלבד שדבר תשלום המס, כולו או חלקו, יצוין במפורש בתעודה.

{{ח:חתימות|כ׳ באב התשפ״ה (14 באוגוסט 2025)}}
* '''בצלאל סמוטריץ׳'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]